סלודוס אמיגוס

סלודוס אמיגוס (במקור: Saludos Amigos, בהפצה הראשונה בישראל נקרא "שלום חברים" ו"סלודוס ומיגוס") הוא סרט משנת 1942 של אולפני ההנפשה של וולט דיסני, השישי באורך מלא שיצרה החברה. זהו סרט החבילה הראשון של החברה (סרט הכולל בתוכו מספר קטעים קצרים) שהופץ בשלהי שנות ה-40. בסרט ארבעה פרקים שבשניים מתוכם מככב דונלד דאק ובאחד מהם מככב גופי המתרחשים באמריקה הלטינית. זו גם הופעתו הראשונה של חוזה קריוקה, התוכי הברזילאי מעשן הסיגרים. עקב הצלחת הסרט וולט דיסני החליט ליצור סרט המשך על אמריקה הלטינית אשר נקרא "שלושת הקבלרוס" שהופץ לאחר כשנתיים. סלודוס אמיגוס הוקרן לראשונה בריו דה ז'ניירו ב-24 באוגוסט 1942 והוקרן לראשונה בארצות הברית ב-6 בפברואר 1943. הסרט זכה לשבחים רבים והוקרן פעם נוספת בשנת 1949, כאשר הוקרן לצד הסרט "דמבו הפיל המעופף". בתחילת שנת 1941, לפני שארצות הברית החלה לקחת חלק במלחמת העולם השנייה, מחלקת המדינה של ארצות הברית הזמינה את חברת וולט דיסני לעשות סיור בדרום אמריקה, ובכך ליצור סרט שיוצג בארצות הברית, מרכז אמריקה ובדרום אמריקה כחלק ממדיניות השכן הטוב. דיסני נבחר לייצג את ארצות הברית כיוון שמספר ממשלות מאמריקה הלטינית עשו יד עם גרמניה הנאצית, בעוד ארצות הברית רצתה לנטרל את ההסכם בין גרמניה הנאצית לבין הממשלות הללו. דמויותיהם של מיקי מאוס ושל חבריו זכו להערצה רבה באמריקה הלטינית, ובכך וולט דיסני נהיה כמעין "שגריר". הסיור, אותו מימן נלסון רוקפלר, כלל את וולט דיסני וקבוצה הכוללת 20 מלחינים, אמנים וטכנאים של אולפני וולט דיסני. הסיור הוביל אותם אל ברזיל וארגנטינה, אך גם לצ'ילה ופרו. הסרט כולל קטעים דוקומנטריים המשלבים שחקנים חיים מערים מודרניות מאמריקה הלטינית בעלות גורדי שחקים ולבוש מודרני, דבר שהפתיע רבים מתושבי ארצות הברית, אשר לא ציפו לקדמה כזו מצד אמריקה הלטינית. בסרט ישנם ארבעה קטעים שונים, אשר כל אחד מהקטעים מתחיל בכך שאמני דיסני משוטטים במדינה עליה הקטע מספר. בקטע הזה, דונלד דאק, התייר האמריקאי, מבקר באגם טיטיקקה ופוגש את המקומיים, בהם למה גחמנית. בקטע מככב פדרו, מטוס קטן מנמל תעופה שקרוב לסנטיאגו, אשר מתחיל להוביל דואר לראשונה ממנדוסה. בקטע הזה, גופי, הבוקר האמריקאי, נלקח אל הפמפס במטרה ללמוד על אורח חייו של הגאוצ'ו. הקטע הזה נערך מחדש לקראת הפצת הקלטות/DVD של הסרט ונמחקה ממנו סצנה בה גופי מעשן סיגריה. אקוורלה דו ברסיל (בעברית; צבעי המים של ברזיל), קטעו האחרון של הסרט, כולל בתוכו דמות חדשה, חוזה קריוקה הבא מריו דה ז'ניירו, אשר מציג לדונלד דאק את דרום אמריקה, שותה עמו קשאסה ומלמד אותו את ריקוד הסמבה. לי בלייר - בתפקיד עצמו. מרי בלייר - בתפקיד עצמה. פינטו קולביג - גופי. וולט דיסני - בתפקיד עצמו. נורם פרגוסון - בתפקיד עצמו. פרנק גרהאם - בתפקיד עצמו. קלרנס נאש - דונלד דאק (דיבב גם בגרסה הפורטוגזית, הספרדית והאיטלקית). חוזה אוליבריה - חוזה קריוקה (דיבב גם בגרסה הפורטוגזית, הספרדית והאיטלקית, ואף קריין גם בגרסה האיטלקית של הסרט). פרד שילדס - קריין. פרנק תומאס - בתפקיד עצמו. הסרט היה מועמד לשלושה פרסי אוסקר בשנת 1943: הפסקול הטוב ביותר (מועמד) השיר המקורי הטוב ביותר - סלודוס אמיגוס (מועמד) הסאונד הטוב ביותר - סם סאליפילד (מועמד) מדיה וקבצים בנושא סלודוס אמיגוס בוויקישיתוף אתר האינטרנט הרשמי של סלודוס אמיגוס (באנגלית) אתר האינטרנט הרשמי של סלודוס אמיגוס (באנגלית) "סלודוס אמיגוס", במסד הנתונים הקולנועיים IMDb (באנגלית) "סלודוס אמיגוס", באתר נטפליקס "סלודוס אמיגוס", באתר AllMovie (באנגלית) "סלודוס אמיגוס", באתר Rotten Tomatoes (באנגלית) "סלודוס אמיגוס", באתר Metacritic (באנגלית) "סלודוס אמיגוס", תסריט הסרט באתר Scripts.com (באנגלית) "סלודוס אמיגוס", באתר דיסני+ סרטים (באנגלית) "סלודוס אמיגוס", במסד הנתונים הקולנועיים KinoPoisk (ברוסית) מ. רצון, במות, משמר, 28 בספטמבר 1944 הפילהרמוניה הנצחית, דבר, 27 באפריל 1945 התאחדות בתי הקולנוע בא"י, חרות, 28 במרץ 1949